Rithöfundurinn Sigga Dögg kíkti í heimsókn til okkar og las fyrir 8. 9. og 10. bekk , upp úr bók sinni Daði , sem kom út nú fyrir jólin . Sagan um Daða fjallar um ungan gaur sem glímir við ástina , ástarsorg , sjálfsmyndina og gredduna . Daði er sjálfstætt framhald bókarinnar kynVeru , sem kom út árið 2018 . kynVera fjallar um unglingsstúlkuna Veru sem er að uppgötva ástina og líkama sinn , þannig mætti segja að Sigga Dögg hafi nú komið inn á pælingar unglinga varðandi hitt kynið , fyrir bæði kynin . Þökkum Siggu Dögg kærlega fyrir komuna - hún náði virkilega vel til nemenda , sem hlustuðu að aðdáðun og voru gífurlega ánægð með heimsóknina .